Document ID: 32005R1607

KOMISJONI MÄÄRUS (EÜ) nr 1607/2005,
30. september 2005,
millega muudetakse määrust (EÜ) nr 296/96 liikmesriikide edastatavate andmete ja Euroopa Põllumajanduse Arendus- ja Tagatisfondi (EAGGF) tagatisrahastust rahastatavate kulude igakuise kirjendamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 7 lõiget 5,
ning arvestades järgmist:
(1)
Komisjoni määruse (EÜ) nr 296/96 (2) artiklis 1 on sätestatud, et komisjon annab liikmesriikide käsutusse eelarveassigneeringute piires EAGGF tagatisrahastust rahastatavate kulude katteks vajalikud summad.
(2)
Määruse (EÜ) nr 296/96 artikli 7 lõikes 1 on sätestatud, et iga kuu kohta deklareeritud kulud peavad vastama sel kuul tegelikult tehtud maksetele ja tegelikele laekumistele. Seoses selle põhimõttega on sätestatud mõningad erandid.
(3)
Eelarve täitmise tagamiseks ja vajalikul määral määruse (EÜ) nr 296/96 artikli 1 sätete täitmiseks peaks liikmesriikidel olema võimalik muuta kuludeklaratsiooni meetmete puhul, mida ei hõlma 17. mai 1999 aasta nõukogu määrus (EÜ) nr 1257/1999 (Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks ning teatavate määruste muutmise ja kehtetuks tunnistamise kohta) (3) ning deklareerida kulusid järgmise kuu kulutuste hulgas.
(4)
Seetõttu tuleks määrust (EÜ) nr 296/96 vastavalt muuta.
(5)
Käesolevas määruses sätestatud meetmed on kooskõlas Euroopa Põllumajanduse Arendus- ja Tagatisfondi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) 296/96 artikli 7 lõike 1 esimesele lõigule lisatakse järgmine punkt:
“d)
liikmesriikide 1. kuni 15. oktoobrini 2005 tehtud kulutused võib, välja arvatud nõukogu määrusega (EÜ) nr 1257/1999 (4) hõlmatud meetmete puhul, deklareerida makse sooritamisele järgneva kuu kulutuste hulgas, kui see on vajalik artikli 1 sätete järgimiseks.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. september 2005

Labels: 12
4
15